Τροποποιημένη πρόταση οδηγίας του Συμβουλίου για τροποποίηση της οδηγίας 76/895/ΕΟΚ του Συμβουλίου, της 23ης Νοεμβρίου 1976, που αφορά τον καθορισμό της μέγιστης περιεκτικότητας για τα κατάλοιπα φυτοφαρμάκων επί και εντός των οπωροκηπευτικών, της οδηγίας 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά, της οδηγίας 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης, και της οδηγίας 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (1) (97/C 103/13) (Κείμενο που παρουσιάζει ενδιαφέρον για τον ΕΟΧ) COM(97) 21 τελικό - 95/0154(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 31 Ιανουαρίου 1997)

Κατόπιν της γνώμης που διατύπωσε το Ευρωπαϊκό Κοινοβούλιο επί της προτάσεως για οδηγία του Συμβουλίου που διαβιβάστηκε από την Επιτροπή στο Συμβούλιο σχετικά με την τροποποίηση της οδηγίας 76/895/ΕΟΚ του Συμβουλίου, της 23ης Νοεμβρίου 1976, που αφορά τον καθορισμό της μέγιστης περιεκτικότητας για τα κατάλοιπα φυτοφαρμάκων επί και εντός των οπωροκηπευτικών, της οδηγίας 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά, της οδηγίας 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης, και της οδηγίας 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών και σύμφωνα με το άρθρο 189 Α παράγραφος 2 της συνθήκης για την ίδρυση της Ευρωπαϊκής Κοινότητας, η Επιτροπή αποφάσισε να τροποποιήσει την προαναφερόμενη πρόταση ως εξής:

Τροποποιήσεις του άρθρου 1 της πρότασης (οδηγία 76/895/ΕΟΚ του Συμβουλίου)

1. Τα επόμενα δύο σημεία προστίθενται μετά την επικεφαλίδα του άρθρου 1 της πρότασης:

1. Το άρθρο 1 αντικαθίσταται από το ακόλουθο άρθρο:

«Άρθρο 1

1. Η παρούσα οδηγία αφορά τα προϊόντα που προορίζονται για ανθρώπινη διατροφή ή, σε εξαιρετικές περιπτώσεις για τη διατροφή των ζώων, που υπάγονται στις κλάσεις του κοινού δασμολογίου που περιλαμβάνονται στο παράρτημα Ι εφόσον υπολείμματα των φυτοφαρμάκων που απαριθμούνται στο παράρτημα ΙΙ ευρίσκονται επί ή εντός των προϊόντων αυτών.

2. Η παρούσα οδηγία εφαρμόζεται επίσης και για τα ίδια προϊόντα μετά την ξήρανση ή μεταποίηση ή αφού χρησιμοποιηθούν ως συστατικά σύνθετων τροφίμων εφόσον μπορεί να περιέχουν υπολείμματα φυτοφαρμάκων.

3. Η παρούσα οδηγία εφαρμόζεται με την επιφύλαξη των διατάξεων της οδηγίας 91/321/ΕΟΚ της Επιτροπής, της 14ης Μαΐου 1991, σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας (*), και της οδηγίας 96/5/ΕΚ της Επιτροπής, της 16ης Φεβρουαρίου 1996, για τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά (**).

(*) ΕΕ αριθ. L 175 της 4. 7. 1991, σ. 35 7 οδηγία όπως τροποποιήθηκε τελευταία από την οδηγία 96/4/ΕΚ της Επιτροπής, της 16ης Φεβρουαρίου 1996 (ΕΕ αριθ. L 49 της 28. 2. 1996, σ. 12).

(**) ΕΕ αριθ. L 49 της 28. 2. 1996, σ. 17».

2. Το άρθρο 2 αντικαθίσταται από το ακόλουθο κείμενο:

«Άρθρο 2

Για τους σκοπούς της παρούσας οδηγίας νοείται ως:

1. "υπολείμματα (κατάλοιπα) φυτοφαρμάκων": τα υπολείμματα φυτοφαρμάκων καθώς και των προϊόντων που προκύπτουν από το μεταβολισμό, την αποσύνθεση ή την αντίδρασή τους, τα οποία ευρίσκονται στην επιφάνεια ή στη μάζα των προϊόντων που αναφέρονται στο άρθρο 1 7

2. "θέση στην κυκλοφορία": κάθε επί πληρωμή ή δωρεάν, μετά τη συγκομιδή, παράδοση των προϊόντων που αναφέρονται στο άρθρο 1.»

3. Το άρθρο 4 παράγραφος 1 αντικαθίσταται από το ακόλουθο κείμενο:

«Άρθρο 4

1. Όταν κατόπιν νέων στοιχείων ή νέας εκτίμησης διαθέσιμων στοιχείων, ένα κράτος μέλος θεωρεί ότι το ανώτατο όριο που καθορίζεται στο παράρτημα ΙΙ αποτελεί κίνδυνο για την υγεία των ανθρώπων ή των ζώων και, επομένως, απαιτείται ταχεία δράση, το εν λόγω κράτος μέλος μπορεί να μειώσει προσωρινά το εν λόγω όριο στο έδαφός του. Στην περίπτωση αυτή ανακοινώνει αμέσως στα λοιπά κράτη μέλη και την Επιτροπή τα ληφθέντα μέτρα μαζί με σχετική αιτιολογική έκθεση.»

2. Τα σημεία 1 έως 5 της πρότασης μετατρέπονται σε σημεία 4 έως 8 αντίστοιχα.

Τροποποιήσεις του άρθρου 2 της πρότασης (οδηγία 86/362/ΕΟΚ του Συμβουλίου)

3. Στο σημείο 1, η πρώτη πρόταση του άρθρου 1 παράγραφος 1 αντικαθίσταται από το ακόλουθο κείμενο:

«Η παρούσα οδηγία εφαρμόζεται για τα προϊόντα των σιτηρών και λοιπούς σπόρους και σπόρους προς σπορά που απαριθμούνται στο παράρτημα Ι εφόσον τα προϊόντα αυτά ενδέχεται να περιέχουν ορισμένα υπολείμματα φυτοφαρμάκων.»

4. Στο σημείο 4, οι όροι «πρώτο εδάφιο» διαγράφονται στο άρθρο 5α παράγραφος 1.

5. Στο σημείο 4, οι όροι «πρώτο εδάφιο» διαγράφονται στο άρθρο 5α παράγραφος 2.

6. Στο σημείο 4, το άρθρο 5α παράγραφος 3 πρώτο εδάφιο αντικαθίσταται από το ακόλουθο κείμενο:

«1. Όταν ένα προϊόν που αναφέρεται στο άρθρο 1 παράγραφος 1, το οποίο πληροί τα ανώτατα όρια υπολειμμάτων που εφαρμόζονται από το κράτος μέλος καταγωγής, υπόκειται στο κράτος μέλος προορισμού σε μέτρα που έχουν ως αποτέλεσμα να απαγορεύεται ή να υποβάλλεται σε ειδικούς περιορισμούς η θέση του σε κυκλοφορία, επειδή τα υπολείμματα φυτοφαρμάκων που περιέχει υπερβαίνουν τα ανώτατα όρια υπολειμμάτων που είναι αποδεκτά στο κράτος μέλος προορισμού, το κράτος μέλος προορισμού ενημερώνει σχετικά το ενδιαφερόμενο κράτος μέλος και την Επιτροπή εντός 20 ημερών από την εφαρμογή τους. Στην ανακοίνωση πρέπει να τεκμηριώνονται οι περιπτώσεις στις οποίες βασίζεται η πληροφορία.»

7. Στο σημείο 5, το άρθρο 7 παράγραφος 3 αντικαθίσταται από το ακόλουθο κείμενο:

«3. Έως τις 31 Αυγούστου κάθε χρόνου, τα κράτη μέλη αποστέλλουν στην Επιτροπή τα αποτελέσματα των αναλύσεων των δειγματοληπτικών ελέγχων που διενεργήθηκαν κατά το προηγούμενο έτος στο πλαίσιο των εθνικών προγραμμάτων ελέγχου και του συντονισμένου προγράμματος ελέγχου. Η Επιτροπή παραβάλλει και συνδυάζει τα στοιχεία αυτά μαζί με τα αποτελέσματα των ελέγχων που διενεργούνται σύμφωνα με τις οδηγίες 86/363/ΕΟΚ και 90/642/ΕΟΚ και αναλύει:

- παραβάσεις των ανωτάτων ορίων υπολειμμάτων και

- τον μέσο όρο των ισχυόντων ανωτάτων ορίων υπολειμμάτων και της σχετικής τιμής τους σε σχέση με τα καθορισμένα ανώτατα όρια.

Η Επιτροπή, κατά την προετοιμασία του συντονισμένου προγράμματος ελέγχου, πρέπει να ποωθήσει σταδιακά ένα σύστημα το οποίο θα καθιστά δυνατή την εκτίμηση της πραγματικής έκθεσης σε φυτοφάρμακα μέσω της διατροφής.

Η Επιτροπή ανακοινώνει τα στοιχεία αυτά στα κράτη μέλη, στο πλαίσιο της μόνιμης φυτοϋγειονομικής επιτροπής, μαζί με οποιεσδήποτε συστάσεις για περαιτέρω δράση. Ειδικότερα, οι συστάσεις καλύπτουν:

- οποιαδήποτε δράση πρέπει να αναληφθεί στην περίπτωση υπέρβασης των ανωτάτων ορίων,

- το κατά πόσον είναι επιθυμητή η δημοσίευση των αντιπαραβαλλομένων και συνδυαζομένων στοιχείων,

- ειδικά συμπεράσματα ως προς τις τροποποιήσεις που πρέπει ενδεχομένως να γίνουν στα εθνικά προγράμματα ελέγχου.»

Τροποποιήσεις του άρθρου 3 της πρότασης (οδηγία 86/363/ΕΟΚ του Συμβουλίου)

8. Στο σημείο 4, οι όροι «πρώτο εδάφιο» διαγράφονται στο άρθρο 5α παράγραφος 1.

9. Στο σημείο 4, οι όροι «πρώτο εδάφιο» διαγράφονται στο άρθρο 5α παράγραφος 2.

10. Στο σημείο 4, το άρθρο 5α παράγραφος 3 πρώτο εδάφιο αντικαθίσταται από το ακόλουθο κείμενο:

«1. Όταν ένα προϊόν που αναφέρεται στο άρθρο 1 παράγραφος 1, το οποίο πληροί τα ανώτατα όρια υπολειμμάτων που εφαρμόζονται από το κράτος μέλος καταγωγής, υπόκειται στο κράτος μέλος προορισμού σε μέτρα που έχουν ως αποτέλεσμα να απαγορεύεται ή να υποβάλλεται σε ειδικούς περιορισμούς η θέση του σε κυκλοφορία, επειδή τα υπολείμματα φυτοφαρμάκων που περιέχει υπερβαίνουν τα ανώτατα όρια υπολειμμάτων που είναι αποδεκτά στο κράτος μέλος προορισμού, το κράτος μέλος προορισμού ενημερώνει σχετικά το ενδιαφερόμενο κράτος μέλος και την Επιτροπή εντός 20 ημερών από την εφαρμογή τους. Στην ανακοίνωση πρέπει να τεκμηριώνονται οι περιπτώσεις στις οποίες βασίζεται η πληροφορία.»

11. Μεταξύ των σημείων 4 και 5, προστίθενται τα ακόλουθα:

4α. Στο τέλος του άρθου 7 προστίθεται το ακόλουθο κείμενο:

«Η Επιτροπή παραβάλλει και συνδυάζει τα στοιχεία αυτά με τα αποτελέσματα των ελέγχων που διενεργούνται σύμφωνα με τις οδηγίες 86/362/ΕΟΚ και 90/642/ΕΟΚ.»

Τροποποιήσεις του άρθρου 4 της πρότασης (οδηγία 90/642/ΕΟΚ του Συμβουλίου)

12. Στο σημείο 4, το άρθρο 4 παράγραφος 3 αντικαθίσταται από το ακόλουθο κείμενο:

«3. Έως τις 31 Αυγούστου κάθε χρόνου, τα κράτη μέλη αποστέλλουν την Επιτροπή τα αποτελέσματα των αναλύσεων των δειγματοληπτικών ελέγχων που διενεργήθηκαν κατά το προηγούμενο έτος στο πλαίσιο των εθνικών προγραμμάτων ελέγχου και του συντονισμένου προγράμματος ελέγχου. Η Επιτροπή παραβάλλει και συνδυάζει τα στοιχεία αυτά μαζί με τα αποτελέσματα των ελέγχων που διενεργούνται σύμφωνα με τις οδηγίες 86/362/ΕΟΚ και 86/363/ΕΟΚ και αναλύει:

- παραβάσεις των ανωτάτων ορίων υπολειμμάτων και

- τον μέσο όρο των ισχυόντων ανωτάτων ορίων υπολειμμάτων και της σχετικής τιμής τους σε σχέση με τα καθορισμένα ανώτατα όρια.

Η Επιτροπή, κατά την προετοιμασία του συντονισμένου προγράμματος ελέγχου, πρέπει να προωθήσει σταδιακά ένα σύστημα το οποίο θα καθιστά δυνατή την εκτίμηση της πραγματικής έκθεσης σε φυτοφάρμακα μέσω της διατροφής.

Η Επιτροπή ανακοινώνει τα στοιχεία αυτά στα κράτη μέλη, στο πλαίσιο της μόνιμης φυτοϋγειονομικής επιτροπής, μαζί με οποιεσδήποτε συστάσεις για περαιτέρω δράση, εάν χρειάζεται.»

13. Στο σημείο 5, οι όροι «πρώτο εδάφιο» διαγράφονται στο άρθρο 5β παράγραφος 1.

14. Στο σημείο 5, οι όροι «πρώτο εδάφιο» διαγράφονται στο άρθρο 5β παράγραφος 2.

15. Στο σημείο 5, το άρθρο 5β παράγραφος 3 πρώτο εδάφιο αντικαθίσταται από το ακόλουθο κείμενο:

«1. Όταν ένα προϊόν που αναφέρεται στο άρθρο 1 παράγραφος 1, το οποίο πληροί τα ανώτατα όρια υπολειμμάτων που εφαρμόζονται από το κράτος μέλος καταγωγής, υπόκειται στο κράτος μέλος προορισμού σε μέτρα που έχουν ως αποτέλεσμα να απαγορεύεται ή να υποβάλλεται σε ειδικούς περιορισμούς η θέση του σε κυκλοφορία, επειδή τα υπολείμματα φυτοφαρμάκων που περιέχει υπερβαίνουν τα ανώτατα όρια υπολειμμάτων που είναι αποδεκτά στο κράτος μέλος προορισμού, το κράτος μέλος προορισμού ενημερώνει σχετικά το ενδιαφερόμενο κράτος μέλος και την Επιτροπή εντός 20 ημερών από την εφαρμογή τους. Στην ανακοίνωση πρέπει να τεκμηριώνονται οι περιπτώσεις στις οποίες βασίζεται η πληροφορία.»

16. Στο σημείο 6, το κείμενο του άρθρου 7 αντικαθίσταται από το ακόλουθο κείμενο:

«Οι τροποποιήσεις των παραρτημάτων Ι και ΙΙ που είναι αποτέλεσμα της εξέλιξης των επιστημονικών και τεχνικών γνώσεων θεσπίζονται σύμφωνα με τη διαδικασία που ορίζεται στο άρθρο 9. Όταν καθορίζονται τα ανώτατα όρια υπολειμμάτων πρέπει να λαμβάνονται, κυρίως, υπόψη η σχετική εκτίμηση του κινδύνου πρόσληψης μέσω της διατροφής και η ποιότητα των διαθέσιμων στοιχείων.»

17. Στο σημείο 7, προστίθεται η ακόλουθη παράγραφος στο τέλος του άρθρου 10α:

«Για να ανταποκριθούν στις θεμιτές προσδοκίες, οι κοινοτικές νομικές πράξεις εφαρμογής μπορούν να προβλέπουν μεταβατικές περιόδους για την εφαρμογή ορισμένων ανωτάτων ορίων υπολειμμάτων, ώστε να επιτρέπεται η ομαλή εμπορία των συγκομισθέντων προϊόντων.»

(1) ΕΕ αριθ. C 201 της 5. 8. 1995, σ. 8.